b'\n_START_ARTICLE_\nVarhaiskristillinen taide\n_START_SECTION_\nL\xc3\xa4ht\xc3\xb6kohdat\n_START_PARAGRAPH_\nVarhaiskristillisen taiteen teokset syntyiv\xc3\xa4t L\xc3\xa4nsi- ja It\xc3\xa4-Rooman keisarikuntien alueella. Roomalaisen taiteen kehitys jatkui viel\xc3\xa4 300-luvun jaa. j\xc3\xa4lkeen kahtia haarautuneena, pakanallisena ja kristillisen\xc3\xa4 taiteena. Se ei p\xc3\xa4\xc3\xa4ttynyt Pompeijin ja Herculaneumin freskoihin. Varhaiskristillisen kauden taideteokset edelt\xc3\xa4v\xc3\xa4t bysanttilaista aikaa ja sijoittuvat puoliv\xc3\xa4lille roomalaista maalaustaidetta. Ne eiv\xc3\xa4t varsinaisesti kuulu kumpaankaan, vaan ovat siirtym\xc3\xa4kauden ilmi\xc3\xb6it\xc3\xa4. Toisaalta varhaiskristillinen taide voidaan katsoa roomalaisen taiteen viimeiseksi vaiheeksi, mutta ei pakanuuden tunnuksien alaiseksi. Varhaiskristillinen taide, hautamuistomerkit ja katakombien ja kirkkojen koristelut muodostavat vaatimattoman alun kristillisen taiteen valtaosaltaan sangen pitk\xc3\xa4\xc3\xa4n bysanttilaisena jatkuneelle kehitykselle.\n_START_SECTION_\nKokoontumispaikkojen taide\n_START_PARAGRAPH_\nKristityt kokoontuivat aluksi yksityistaloissa, joiden omistajat alkoivat ilmeisesti v\xc3\xa4hitellen luovuttaa huonetiloja kokoontumispaikoiksi. Niit\xc3\xa4 ruvettiin koristelemaan asianmukaisella tavalla. Kristittyjen m\xc3\xa4\xc3\xa4r\xc3\xa4 kasvoi nopeasti ja mukaan tuli my\xc3\xb6s vaurasta v\xc3\xa4ke\xc3\xa4, jotka luovuttivat kokousk\xc3\xa4ytt\xc3\xb6\xc3\xb6n palatsejaan. N\xc3\xa4in siirryttiin kotikirkosta basilikaan 300-luvulta l\xc3\xa4htien. Roomaan rakennettiin 300-lulla mm. Santa Pudenziana ja Santa Maria Maggiore ja 400-luvulla Santa Sabina, joissa on entis\xc3\xb6ityj\xc3\xa4 mosaiikkeja noilta ajoilta. Palestiinassa ja Pohjois-Afrikan joissakin kirkoissa on mosaiikkeja 400-luvulta. Syyriassa niit\xc3\xa4 arvellaan olleen Antiokian kirkoissa._NEWLINE_Paitsi pohjapiirrokseltaan ristinmuotoisia kirkkoja, muitakin pyhi\xc3\xa4 rakennuksia valmistettiin 300-luvulta alkaen. T\xc3\xa4llainen on esimerkiksi mattyyrien muistoksi rakennettu Milanon martyrium ja kastekirkko. Jotkin mausoleumit rakennettiin samoin kuin roomalaisten sankareille pyhitetyt rakennukset. Kuuluisimpia on loistavilla mosaiikeilla koriseltu Konstantinuksen tytt\xc3\xa4relle pyhitetty Rooman Constantian Mausoleum, jossa sivulaivan mosaiikit ovat parhaiten s\xc3\xa4ilyneet. Tunisiassa Tabarkassa on varhaiskristillisen kauden hautakivi\xc3\xa4.'